《林庇民保留宿夜话》
宋代·顾禧

踪迹忘疏密，情怀历晦明。
携琴时一至，倒屣辄相迎。
枕发中郎秘，尊余北海酲。
浣花多胜侣，风雨话深更。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。